Алмазбек Атамбаев емделу үшін Испанияға кетті
"Алмазбек Атамбаев емделу үшін Испанияға кетті" | "https://abai.kz/post/165155"
TITLE: Алмазбек Атамбаев емделу үшін Испанияға кетті
URL: https://abai.kz/post/165155
META: "Алмазбек Атамбаев емделу үшін Испанияға кетті" | "https://abai.kz/post/165155"
DATE: 16.02.2023
AUTHOR(s): Abai.kz
TOTAL WORDS: 132
TEXT: Қырғызстанның бұрынғы президенті Алмазбек Атамбаев емделу үшін 15 ақпанда Испанияға ұшып кетті. Бұл туралы Азаттықтың Қырғыз қызметіне Жогорку Кеңеш экс-депутаты Әсел Кодуранова хабарлады. Оның айтуынша, экс-президент емделген соң Қырғызстанға оралады. "Испанияда қанша уақыт болатынын әзірге білмейміз, себебі түрмеле 3,5 жыл отырған уақытта оның денсаулығы сыр берді. Оған ота жасалуы да мүмкін. Бірақ ол міндетті түрде Қырғызстанға оралады", - дейді Кодуранова. 13 ақпанда Жоғарғы сот жабық отырыста бұрынғы президент адвокаттарының жаңа деректер қосылуына байланысты қылмыстық істі қайта қарау жөніндегі өтінішін қанағаттандырды. Құжатта Жоғарғы соттың Атамбаеқа қатысты 2021 жылғы 12 қазандағы, 2022 жылғы 15 наурыздағы шешімдері жойылғаны айтылған. Бұған қоса, 14 ақпанда Бішкек қаласы 1-май аудандық соты Алмазбек Атамбаевқа шетелге шығуға рұқсат берді. Осылайша бұрынғы президент колониядан босап шықты. Алмазбек Атамбаев Қырғызстан президенті қызметін 2011-2017 жылдары атқарды. Оның үстінен бірнеше қылмыстық іс қозғалған. Abai.kz
